**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍԱՀՄԱՆԱԴՐԱԿԱՆ ՕՐԵՆՔԸ**

**«ԿՈՒՍԱԿՑՈՒԹՅՈՒՆՆԵՐԻ ՄԱՍԻՆ» ՍԱՀՄԱՆԱԴՐԱԿԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

 **Հոդված 1.** «Կուսակցությունների մասին» 2016 թվականի դեկտեմբերի 16-ի ՀՕ-224-Ն սահմանադրական օրենքի (այսուհետ՝ Օրենք) 23-րդ հոդվածի 3-րդ մասը լրացնել նոր՝ երկրորդ նախադասությամբ.

«Մեկ ֆիզիկական անձի կողմից մուտքի վճարի առավելագույն չափը չի կարող գերազանցել նվազագույն աշխատավարձի հինգհարյուրապատիկը»։

**Հոդված 2.** Օրենքի 24-րդ հոդվածում՝

1. Վերնագիրը շարադրել նոր խմբագրությամբ.

«**Հոդված 24. Կուսակցություններին կատարվող նվիրատվությունները, վճարվող անդամավճարները, մուտքի վճարները**»,

1. 5-րդ մասում «գերազանցող նվիրատվությունների» բառերից հետո լրացնել «,ինչպես նաև սույն օրենքի 23-րդ հոդված 3-րդ մասով սահմանված չափը գերազանցող անդամավճարների, մուտքի վճարների» բառերը, «կամ նվիրատությունն» բառերից հետո լրացնել «անդամավճարը, մուտքի վճարն» բառերը, իսկ «նվիրատուին» բառից հետո լրացնել «կուսակցության անդամին,» բառերը։
2. 6-րդ մասում «դրանք» բառից հետո լրացնել «վերադարձնել նվիրատուին, իսկ դրա անհնարինության դեպքում» բառերը,
3. 7-րդ մասը շարադրել նոր խմբագրությամբ.

«7. Նվիրատվություն կատարող, ինչպես նաև անդամավճար և մուտքի վճար վճարող անձինք պարտավոր են նշել իրենց անունը, ազգանունը, հայրանունը, անձը հաստատող փաստաթղթի սերիան, համարը և հանրային ծառայությունների համարանիշը կամ հանրային ծառայությունների համարանիշ չստանալու մասին տեղեկանքի համարը»։

1. 8.1-ին մասի առաջին նախադասությունում «սահմանված չափը գերազանցելիս» բառերից հետո լրացնել «կամ սույն հոդվածի 4-րդ մասով սահմանված չթույլատրված աղբյուրներից ստանալիս» բառերը, իսկ երկրորդ նախադասությունը հանել։
2. 9-րդ մասում «նվիրատվությունների» բառից հետո լրացնել «, անդամավճարների, մուտքի վճարների» բառերը, իսկ «նվիրատուին» բառից հետո լրացնել «կամ կուսակցության անդամին» բառերը։

**Հոդված 3.** Օրենքի 26-րդ հոդվածում՝

1. 7-րդ մասը լրացնել նոր՝ հինգերորդ նախադասությամբ.

«Սույն մասով սահմանված՝ պետական նպատակային ֆինանսավորում տրամադրելու հիմքերի առկայությունը ստուգելիս հաշվի է առնվում հաշվետու տարվա առնվազն 300 օրվա ընթացքում մշտապես գործող մարմնի կազմում պակաս ներկայացված սեռի ներկայացուցիչների թիվը, որի համար հիմք են ընդունվում իրավաբանական անձանց պետական գրանցման գրանցամատյանում կուսակցությունների մշտապես գործող ղեկավար մարմինների անդամների մասին գրառված տեղեկությունները»։

1. 8-րդ մասը լրացնել նոր՝ երրորդ նախադասությամբ.

«Սույն մասով սահմանված՝ պետական նպատակային ֆինանսավորում տրամադրելու հիմքերի առկայությունը ստուգելիս հիմք են ընդունվում իրավաբանական անձանց պետական գրանցման գրանցամատյանում կուսակցությունների տարածքային ստորաբաժանումների մասին գրառված տեղեկությունները»։

1. 11-րդ մասի առաջին նախադասությունում «Սույն հոդվածի 7-9-րդ մասերով» բառերը փոխարինել «Սույն հոդվածի 9-րդ մասով» բառերով, իսկ երկրորդ նախադասությունում «Եթե հաշվետվության ստուգումից» բառերից հետո լրացնել «կամ իրավաբանական անձանց պետական գրանցման գրանցամատյանից անհրաժեշտ տեղեկությունները ստանալուց» բառերը։

**Հոդված 4.** Օրենքի 27-րդ հոդվածի 7-րդ մասի առաջին նախադասությունը շարադրել նոր խմբագրությամբ.

«Կուսակցության տարեկան հաշվետվության ձևը, դրա լրացման և հրապարակման կարգը, հրապարակման ենթակա տեղեկությունների ցանկը, ինչպես նաև տարեկան հաշվետվությունը Կոռուպցիայի կանխարգելման հանձնաժողովին ներկայացնելու կարգը սահմանում է Կոռուպցիայի կանխարգելման հանձնաժողովը»։

**Հոդված 5.** Օրենքի 28-րդ հոդվածում՝

1) 5-րդ մասը շարադրել նոր խմբագրությամբ.

«5. Կուսակցությունները հաշվետու տարվան հաջորդող յուրաքանչյուր տարում՝ մինչև տվյալ տարվա հունվարի 31-ը, Կոռուպցիայի կանխարգելման հանձնաժողովին են ներկայացնում տարեկան հաշվետվության պարտադիր աուդիտի ենթակա լինելու հանգամանքը պարզելու, ինչպես նաև աուդիտորական կազմակերպությունների ընտրության համար հայտարարվող բաց մրցույթի կազմակերպման նպատակով անհրաժեշտ տեղեկություններ, որոնց ցանկը և ներկայացման ձևաթուղթը սահմանում է Կոռուպցիայի կանխարգելման հանձնաժողովը»։

2) լրացնել նոր՝ 6-րդ մաս.

«6. Աուդիտորական կազմակերպությունների ընտրության նպատակով անցկացվող բաց մրցույթից հետո կուսակցություններն աուդիտորական կազմակերպություններին իրենց տարեկան հաշվետվությունները տրամադրում են այնպիսի ժամկետում, որ պահպանվեն մրցույթի արդյունքում կնքված պայմանագրով տարեկան հաշվետվության աուդիտի իրականացման ժամկետները»։

3) լրացնել նոր՝ 7-րդ մաս.

«7. Կուսակցությունների կողմից սույն հոդվածի 5-րդ և 6-րդ մասերով նախատեսված դրույթների խախտումն առաջացնում է օրենքով սահմանված պատասխանատվություն»։

4) լրացնել նոր՝ 8-րդ մաս.

«8. Սույն հոդվածի 5-րդ մասով սահմանված՝ անհրաժեշտ տեղեկությունները Կոռուպցիայի կանխարգելման հանձնաժողովին սահմանված ժամկետում կամ սահմանված կարգով չներկայացնելու կամ սխալ տեղեկություններ ներկայացնելու դեպքում, եթե դրա արդյունքում կուսակցությունը խուսափել է օրենքով սահմանված պարտադիր աուդիտից կամ աուդիտի իրականացման նպատակով իր տարեկան հաշվետվությունը մրցույթի արդյունքում հաղթած աուդիտորական կազմակերպությանը չտրամադրելու կամ այնպիսի ժամկետում տրամադրելու դեպքում, որի արդյունքում հնարավոր չի եղել իրականացնել տվյալ կուսակցության տարեկան հաշվետվության աուդիտը, ինչպես նաև աուդիտի արդյունքում կուսակցության տարեկան հաշվետվության վերաբերյալ բացասական եզրակացություն ներկայացվելու կամ եզրակացություն ներկայացնելուց հրաժարվելու դեպքում տվյալ տարում կուսակցությանը պետական ֆինանսավորում (ընդհանուր և նպատակային) չի տրամադրվում։ Կոռուպցիայի կանխարգելման հանձնաժողովը նշված փաստերն ի հայտ գալուց հետո ընդունում է պետական ֆինանսավորում չտրամադրելու մասին որոշում, որի մասին հնգօրյա ժամկետում տեղեկացնում է Կառավարությանը»։

**Հոդված 6.** Օրենքի 28.1-ին հոդվածում՝

1. 1-ին մասից հանել «, իսկ այլ ղեկավար մարմինների դեպքում այդ մարմնի անդամները» բառերը, իսկ «իրենց գույքի» բառերը փոխարինել «սեփականության իրավունքով իրենց պատկանող գույքի» բառերով,
2. 4-րդ մասը լրացնել նոր՝ երկրորդ նախադասությամբ.

«Կուսակցության կողմից իր մշտապես գործող ղեկավար մարմնում հայտարարատու պաշտոնատար անձին պաշտոնի նշանակելու և պաշտոնից ազատելու մասին Կոռուպցիայի կանխարգելման հանձնաժողովին ծանուցելու կարգը սահմանում է Կոռուպցիայի կանխարգելման հանձնաժողովը»։

1. 5-րդ մասից հանել «, իսկ այլ ղեկավար մարմինների դեպքում այդ մարմնի անդամներն» բառերը,
2. 6-րդ մասից հանել «իսկ այլ ղեկավար մարմինների դեպքում՝ որպես այդ մարմնի անդամ,» բառերը,
3. 7-րդ մասից հանել «, իսկ այլ ղեկավար մարմինների դեպքում՝ այդ մարմնի անդամի» բառերը։

**Հոդված 7.** Օրենքի 32-րդ հոդվածի 2-րդ մասի 1-ին կետում «գերազանցող նվիրատվությունները» բառերից հետո լրացնել «կամ անդամավճարները, մուտքի վճարներն» բառերը, իսկ «կամ նվիրատուին» բառերից հետո լրացնել «կամ անդամավճարը, մուտքի վճարը վճարող անձին» բառերը։

 **Հոդված 8. Եզրափակիչ մաս և անցումային դրույթներ**

1. Սույն օրենքն ուժի մեջ է մտնում պաշտոնական հրապարակման օրվան հաջորդող օրվանից։
2. Սույն օրենքի 4-րդ հոդվածի 1-ին կետն ուժի մեջ է մտնում 2023 թվականի հունվարի 1-ից։
3. Սույն օրենքի 4-րդ հոդվածի 4-րդ կետով նախատեսված՝ աուդիտի արդյունքում կուսակցության տարեկան հաշվետվության վերաբերյալ բացասական եզրակացություն ներկայացվելու կամ եզրակացություն ներկայացնելուց հրաժարվելու հիմքով տվյալ տարում կուսակցությանը պետական ֆինանսավորում (ընդհանուր և նպատակային) չտրամադրելու վերաբերյալ դրույթը տարածվում է 2022 թվականի հունվարի 1-ից հետո՝ կուսակցությունների՝ 2021 թվականի հաշվետու տարվա տարեկան հաշվետվությունների ստուգման հարաբերությունների վրա։

4. Կուսակցությունների՝ 2021 թվականի հաշվետու տարվա ընթացքում իրենց մշտապես գործող ղեկավար մարմինների անդամների մասին տեղեկությունները իրավաբանական անձանց պետական գրանցման գրանցամատյանում գրառելու նպատակով գործակալություն են ներկայացվում մինչև 2022 թվականի մայիսի 31-ը՝ «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» օրենքով սահմանված կարգով։ Կուսակցության կողմից 2022 թվականի մայիսի 31-ից հետո 2021 թվականի հաշվետու տարվա ընթացքում իր մշտապես գործող ղեկավար մարմինների անդամների մասին տեղեկությունները պետական գրանցման գրանցամատյանում գրառելու նպատակով գործակալություն ներկայացնելու դեպքում այդ տեղեկությունները Կոռուպցիայի կանխարգելման հանձանաժողովի կողմից հիմք չեն ընդունվում 2021 թվականի հաշվետու տարվա տվյալների հիման վրա 2022 թվականին պետական նպատակային ֆինանսավորում տրամադրելու հիմքերի առկայությունը ստուգելիս։

5. Կուսակցությունների՝ մինչև 2022 թվականի հունվարի 1-ը ստեղծված տարածքային ստորաբաժանումները ներկայացվում են պետական հաշվառման մինչև 2022 թվականի մայիսի 31-ը՝ «Կուսակցությունների մասին» սահմանադրական օրենքով և «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» օրենքով սահմանված կարգով։ Կուսակցության կողմից իր տարածքային ստորաբաժանումները 2022 թվականի մայիսի 31-ից հետո պետական հաշվառման ներկայացնելու դեպքում այդ տարածքային ստորաբաժանումների մասին գրառված տեղեկությունները Կոռուպցիայի կանխարգելման հանձանաժողովի կողմից հիմք չեն ընդունվում 2021 թվականի հաշվետու տարվա տվյալների հիման վրա 2022 թվականին պետական նպատակային ֆինանսավորում տրամադրելու հիմքերի առկայությունը ստուգելիս։

6. Սույն օրենքն ուժի մեջ մտնելուց հետո «Կուսակցությունների մասին» սահմանադրական օրենքի 28.1-ին հոդվածով նախատեսված՝ կուսակցությունների այլ ղեկավար մարմինների անդամ հանդիսացող հատարարատու պաշտոնատար անձինք ազատվում են 2022 թվականի հունվարի 1-ից մինչև սույն օրենքն ուժի մեջ մտնելն ընկած ժամանակահատվածում ծագած՝ պաշտոնը ստանձնելու, դադարեցնելու, ինչպես նաև տարեկան հայտարարագիր ներկայացնելու պարտականությունից։